রাণুর মা সুশীলা (নাম পরিবর্তিত) বলেন, ‘‘মেয়ে বড় হচ্ছে। ভয় করে খুব।’’ পুলিশে খবর দিয়েছেন? সুশীলার উত্তর, ‘‘কী বলব! এ সব তো প্রায়ই হয়। কত বার বলব?’’ তবে সেই ঘটনার পর থেকে রাণু আর রাতে মায়ের কাছে শোয় না। কারণ, তারা যেখানে থাকে, সেই জায়গাটা তুলনামূলক ভাবে ফাঁকা। তাই গড়িয়াহাট উড়ালপুলের যে প্রান্তে ফুটপাতবাসীরা একসঙ্গে বাস করেন, সেখানে শুতে যায়। এক ফুটপাতবাসী জানালেন, দু’আড়াই বছরের শিশুকন্যাদের নিয়েই দুশ্চিন্তা কমে না, সেখানে সাত-আট বছরের মেয়েরা তো বড়!